CELEX: 32018R1095
Language: lt
Date: 2018-07-26 00:00:00
Title: 2018 m. liepos 26 d. Tarybos reglamentas (ES) 2018/1095 dėl žvejybos galimybių paskirstymo pagal protokolą, kuriuo įgyvendinamas Europos Sąjungos ir Dramblio Kaulo Kranto Respublikos žuvininkystės sektoriaus partnerystės susitarimas (2018–2024 m.)

3.8.2018   
               
               
                  LT
               
               
                  Europos Sąjungos oficialusis leidinys
               
               
                  L 197/1
               
            
         TARYBOS REGLAMENTAS (ES) 2018/1095
         2018 m. liepos 26 d.
         dėl žvejybos galimybių paskirstymo pagal protokolą, kuriuo įgyvendinamas Europos Sąjungos ir Dramblio Kaulo Kranto Respublikos žuvininkystės sektoriaus partnerystės susitarimas (2018–2024 m.)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2008 m. kovo 17 d. Taryba priėmė Reglamentą (EB) Nr. 242/2008 (1), sudarantį Dramblio Kaulo Kranto Respublikos ir Europos bendrijos žuvininkystės sektoriaus partnerystės susitarimą (2) (toliau – susitarimas);
                  
               
                     (2)
                  
                  
                     paskutinis susitarimo protokolas baigė galioti 2018 m. birželio 30 d.;
                  
               
                     (3)
                  
                  
                     Komisija Europos Sąjungos vardu derėjosi dėl naujo protokolo, kuriuo įgyvendinamas susitarimas (toliau – protokolas). 2018 m. kovo 16 d. protokolas buvo parafuotas;
                  
               
                     (4)
                  
                  
                     pagal Tarybos sprendimą (ES) 2018/1069 (3)2018 m. rugpjūčio 1 d. protokolas buvo pasirašytas su sąlyga, kad vėliau jis bus sudarytas;
                  
               
                     (5)
                  
                  
                     reikėtų paskirstyti žvejybos galimybes valstybėms narėms visam protokolo taikymo laikotarpiui;
                  
               
                     (6)
                  
                  
                     Europos Parlamento ir Tarybos reglamento (ES) 2017/2403 (4) 12 straipsnyje nustatyta, kad tam tikrais Tausios žvejybos partnerystės susitarimo protokolo įgyvendinimo metais arba kitu atitinkamu jo įgyvendinimo laikotarpiu, atsižvelgiant į žvejybos leidimų galiojimo laikotarpius, valstybėms narėms turėtų būti pranešta apie bet kokį nepanaudotų žvejybos galimybių perskirstymą;
                  
               
                     (7)
                  
                  
                     protokolas bus laikinai taikomas nuo jo pasirašymo dienos, siekiant užtikrinti, kad Sąjungos laivai galėtų greitai pradėti žvejybos veiklą. Todėl šis reglamentas taip pat turėtų būti taikomas nuo tos pačios dienos,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Pagal protokolą nustatytos žvejybos galimybės valstybėms narėms paskirstomos taip:
               
                           a)
                        
                        
                           tunus gaubiamaisiais tinklais žvejojantys laivai:
                           
                                        
                                    
                                    
                                       Ispanija: 16 laivų;
                                    
                                 
                                        
                                    
                                    
                                       Prancūzija: 12 laivų;
                                    
                                 
                     
                           b)
                        
                        
                           paviršinėmis ūdomis žvejojantys laivai:
                           
                                        
                                    
                                    
                                       Ispanija: 6 laivai;
                                    
                                 
                                        
                                    
                                    
                                       Portugalija: 2 laivai.
                                    
                                 
                     
            
               2.   Reglamentas (ES) 2017/2403 taikomas, nedarant poveikio susitarimui ir protokolui.
            
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2018 m. rugpjūčio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. liepos 26 d.
            
               
                  Tarybos vardu
               
               
                  Pirmininkas
               
               G. BLÜMEL
            
         
         
            (1)  2008 m. kovo 17 d. Tarybos reglamentas (EB) Nr. 242/2008 dėl Europos bendrijos ir Dramblio Kaulo Kranto Respublikos žuvininkystės sektoriaus partnerystės susitarimo sudarymo (OL L 75, 2008 3 18, p. 51).
         
            (2)  OL L 48, 2008 2 22, p. 41.
         
         
            (3)  2018 m. liepos 26 d. Tarybos sprendimas (ES) 2018/1069 dėl protokolo, kuriuo įgyvendinamas Europos Sąjungos ir Dramblio Kaulo Kranto Respublikos žuvininkystės sektoriaus partnerystės susitarimas (2018–2024 m.), pasirašymo Sąjungos vardu ir laikino taikymo (OL L 194, 2018 7 31, p. 1).
         
            (4)  2017 m. gruodžio 12 d. Europos Parlamento ir Tarybos reglamentas (ES) 2017/2403 dėl tvaraus išorės žvejybos laivynų valdymo, kuriuo panaikinamas Tarybos reglamentas (EB) Nr. 1006/2008 (OL L 347, 2017 12 28, p. 81).